section_heading: Povijest
paragraph_text: Zbog manjka vjerodostojnih podataka ne može se utvrditi ime koje je dato klubu, no smatra se da te to bilo ime "FAS Slavonac", iako neki tome proturiječe. Zanimljivo je da su skoro svi nogometni klubovi formirani poslije Drugog svjetskog rata nosili ime koje je proklamiralo bratstvo i jedinstvo, slogu, napredak i slično, a jedna od rijetkih iznimaka bio je klub Slavonac. Nisu poznati idejni začetnici imena kluba, no smatra se da je dato u inat onima koji su u vremenima poraća zatomljavali sve domaće i hrvatsko.